Von: Daniel Hage

... für där schöni Artikel. Ich als Wiiler Nochber ha de Vogel Gryff auch schu sytt Johrzehnde liebgwunne- uns Buech vom Rolf Jeck "Diryff Dyff Dyff- de Vogel Gryff" erschiene am änd vu de achtziger johre im Basler-Zyttigs-Verlag -un mir aafang dä Nünziger wun ich z Basel gschafft ha, vu ne me liebe Patient gschänggt, stoht noch hütt in mim Buecherregal- gärn un oft noochegläse ! Was mich aber jetze wirklich wundernimmt, isch de dritti Zeile vu dem Iigangsgedicht, wu Sie zidiiere dien... "doch nur - bis in d´Mitti"... -müessti das aigedlig nyt Korrägderwys... "aber numm(e) - bis in Mitti" heisse ?Was würde wohl Schproochwächter wie de Carl Miville un anderi dezue saage ? Pardon- ych mein jo numme- ich loss mi aber au gärn korrigiere ! Desjohr wu de Wild Maa amme Määndig s Dännli schwingt, chan ich laider nyt däbi syy- s isch schaad drumm- aber die beide letschti Joohr wars jo amme Samschdig- un arg scheen! Übrigens- Euri neui Sympadischi Mitarbeitere, wu us Bärlin uf Basel chu isch und vu Beruef Kunschthischtorikeri- DIÄ müen Ihr vu de Redaggtion unbedingt aaneschigge- es isch ä gueti Gläägeheit für so jemande (Glai)-Basler Aigeheide nööcher Kennezlere... Sie wär Iibrigens nitt die ärschdi Preussi wu über dä alti Volggsbruuch schtuune würd... wu vor einige Joohre die "Grande Dame" vu de "ZEIT"- Marion Gräfin Dönnhoff, gschtorbe isch- do hett Ihre dieselbi ä Noochruef gwidmet mit ämmä huufe Bilder uus Ihrer Zytt... un do drunter war e wunderbari Uffnahm uss de Drissiger Johr (ich glaub anne 37 ?) wu de Jungi Schtudenti Dönnhoff wu Ihrem Profässer, der wu wäge de Nazis vu Frankfurt an d Uni Basel gangen (gflohe !) isch, gfolgt isch, dertemols uusenem Fänschter vum alte Unigebäude am Rhyschprung uusegluegt un vu de Großbasler Sytte us zugluegt het, wie de Wild Maa de Rhy aabe faart... Irgendwu im Gruschd in miine viele Regale han ich bschtimmt des Bild uffbewahrt- well mich des e soo grührt het- ich has numme jetzt grad laider nitt zur Hand... aber syggs drum- ich wünsch allenen Glai und Großbasler ä scheene Vogel Gryff am nächschdi Määndig ! Solli zämme !